cyanic-selkie/wikianc huggingface dataset:
Սոցիալիզմ
Քրիստոնեական սոցիալիզմ
Քրիստոնեական սոցիալիզմը՝ հասարակական մտքի ուղղություն է, որը նպատակ է հետապնդում քրիստոնեական կրոնին հաղորդել սոցիալիստական երանգավորում (միավորել տնտեսության սոցիալիստական մոդելը և ավանդական քրիստոնեական էթիկան)։ Առաջացել է XIX դարի առաջին կեսին։ Հիմնադիրների թվում են Ֆ. Լամեննեն (Ֆրանսիա), Ֆ. Դ. Մորիսը, Չարլզ Քինգսլին (Մեծ Բրիտանիա)։ XIX դարի երկրորդ կեսին Օտտո ֆոն Բիսմարկը սոցիալական բարեփոխումների իր ծրագիրը բնորոշում էր որպես «կիրառական քրիստոնեություն» և «պետական սոցիալիզմ»։ Քրիստոնեական սոցիալիզմը ձևավորվել է իբրև բուրժուական գաղափարախոսության հիմնական տարատեսակություններից մեկը, որը հակադրվում է գիտական սոցիալիզմին և հեղափոխական բանվորական շարժմանը։ Քրիստոնեական սոցիալիզմի մի շարք դրույթներ ներառված են արդի կաթոլիկության սոցիալական ուսմունքի մեջ։ Քրիստոնեական սոցիալիզմի գաղափարախոսները վերջին հաշվով, հանդես են գալիս որպես սոցիալ–ռեֆորմիստներ, կոչ են անում կատարելագործել բուրժուական հասարակական հարաբերությունները։ Մի շարք երկրներում գոյություն ունեն քրիստոնեա-սոցիալիստական կուսակցություններ (Շվեյցարիա, Իտալիա, Չիլի, Էկվադոր) և խմբեր սոցիալիստական կուսակցություններում (Մեծ Բրիտանիայի լեյբորիստական կուսակցությունում)։
Նացիոնալ-սոցիալիզմ
Նացիոնալ-սոցիալիզմը հիմնված է ռասիստական և Սոցիալական Դարվինիզմի թեորայի վրա, համաձայն որոնց գերմանացիներին նացիստները համարում էին Արիական կամ Նորդիկ հիմնական ռասա։ Դա նշանակում էր, որ գերմանացիները պետք է լինեին բոլոր ազգերի մեջ առաջնայինը։ Գաղափարախոսության հիմքերը դրված են Ադոլֆ Հիտլերի « Իմ պայքարը » (1925-1926), Ալֆրեդ Ռոզենբերգի « Քսաներորդ դարի առասպելը » (1930) և այլ գրքերում։
Նացիոնալ-սոցիալիզմի նպատակն էր ստեղծել և հաստատել «արիական ռասայի» «ռասայականորեն մաքուր» պետություն` բավականին ընդարձակ տարածքում, որն ունի այն ամենը, ինչը անհրաժեշտ է անորոշ երկար ժամանակով բարգավաճ գոյության համար (« հազարամյա Ռեյխ »):
Երկրորդ համաշխարհային պատերազմից հետո նացիոնալ-սոցիալիզմը կոչվում է նեոնացիզմ և իրենից ներկայացնում է շարժում, որը միավորում է աշխարհի տարբեր երկրներում գործող ծայրահեղական, ազգայնական կազմակերպություններին, որոնք իրենց ծրագրային շրջանակներում մոտ են գերմանական նացիոնալ-սոցիալիզմին կամ իրենց համարում են Նացիոնալ-սոցիալիստական ​​գերմանական բանվորական կուսակցության հետևորդներ։
Նարոդնիկություն
Նարոդնիկներն ընդունում էին, որ Ռուսաստանն ընթանում է զարգացման ինքնուրույն ուղիով, որը տարբեր է Արևմուտքի զարգացման ուղղուց, և որ Ռուսաստանում շնորհիվ այն հանգամանքի, որն հողն օգտագործվում է համայնական ձևով («հողային օբշչինա» ― հողը կազմում է համայնքի բոլոր անդամների կոլլեկտիվ սեփականությունը և միայն ժամանակավորապես է տրվում առանձին անհատներին օգտագործելու) ― հնարավոր կլինի անմիջականապես անցնել ագրարային սոցիալիզմին՝ առանց անցկենալու կապիտալիստական զարգացման ստադիան։
Մաոիզմ
Մաոիզմը՝ Մաո Ցզե Դունի կողմից մշակված մարքսիզմ-լենինիզմի տարբերակն է՝ Չինաստանի Հանրապետության և հետագայում Չինաստանի Ժողովրդական Հանրապետության ագրարային և նախաարդյունաբերական հասարակությունում սոցիալիստական հեղափոխություն իրականացնելու համար։ Կազմավորվել է 20-րդ դարի 50-ական թվականների վերջին։
Մաոիզմի և մարքսիզմ–լենինիզմի փիլիսոփայական տարբերությունն այն էր, որ նախաարդյունաբերական հասարակություններում պրոլետարիատի փոխարեն հեղափոխական ավանգարդ էր համարվում գյուղացիությունը։ Պնդում է, որ սոցիալիզմի պայմաններում, ներառյալ նրա հասուն փուլը, զարգացման կապիտալիստական ու սոցիալիստական ուղիների միջև տեղի է ունենում մշտական պայքար, ուր առկա է «կապիտալիզմի վերականգնման վտանգ», որը կանխելու համար անհրաժեշտ են «հեղափոխություններ»։ Նման «հեղափոխության» տիպար էր 60-ական թվականների 2-րդ կեսին Մաոի ղեկավարությամբ կազմակերպված այսպես կոչված կուլտուրական հեղափոխությունը։ Համաշխարհային սոցիալիստական հեղափոխության հաղթանակը մաոիզմը կապում էր համաշխարհային պատերազմի հետ։
Սոցիալիստական դեմոկրատիա
Սոցիալիստական դեմոկրատիան՝ ժողովրդավարության ձև է, որը ներառում է այնպիսի գաղափարախոսություններ, ինչպիսիք են բանվորական սովետների կոմունիզմը, դեմոկրատական սոցիալիզմը և սոցիալ-ժողովրդավարությունը, ինչպես նաև մարքսիստական ժողովրդավարությունը, ինչպիսին պրոլետարիատի դիկտատուրան է։
Սոցիալիստական դեմոկրատիաի կարևորագույն սկզբունքներից է իրավահավասարությունը։ Սոցիալիստական հասարակության քաղաքացիների քաղաքական իրավահավասարությունն արտահայտվում է այն բանում, որ բոլոր քաղաքացիները կարող են մասնակցել պետության գործերի կառավարմանը, անկախ ռասայական և ազգային պատկանելությունից, սեռից, կրոնից, դավանանքից, կրթությունից և այլ գործոններից։
Սոցիալիզմի բնութագրությունը
Սոցիալիզմը բնութագրվում է ժողովրդի հոգևոր մշակույթի բարձր մակարդակով, կոմունիստական բարոյականության նորմաների աստիճանական հաստատումով, սոցիալիստական ապրելակերպի ձևավորումով, հասարակության նկատմամբ աշխատավորների պատասխանատվության և պարտքի խոր գիտակցումով, մարքս-լենինյան գաղափարախոսության տիրապետումով։ Սոցիալիզմի բարձրագույն օրենքը և նպատակը աշխատավորների նյութական և հոգևոր հարաճուն պահանջմունքները լիովին բավարարելն է՝ տնտեսության պլանաչափ, անճգնաժամ զարգացման, արտադրողական ուժերի արագ աճի, գիտատեխնիկական առաջընթացի, աշխատանքի արտադրողականության, արտադրության ինտենսիվացման և արդյունավետության բարձրացման հիման վրա։ Սոցիալիզմը հասարակական հարաբերությունների դինամիկ համակարգ է, որը երկարատև ժամանակաշրջանի ընթացքում ձևավորվում է որպես պատմ․ նոր տիպի օրգանական ամբողջական սոցիալ․ համակարգ։ Այդ ընթացքում Սոցիալիզմը անցնում է մի շարք փուլեր, որոնք նրա հասունության նոր, ավելի բարձր աստիճաններն են։ Առաջին աստիճանը հանդիսացավ սոցիալիզմը հիմնականում կամ սոցիալիզմի հիմքերի կառուցումը։ ԽՍՀՄ-ում այդ աստիճանը, եզրափակելով հեղափոխական անցման շրջանը, հաստատվեց 1930-ական թթ․ կեսին, իսկ եվրոպական սոցիալիստական, երկրներում 60-ական թթ․ սկզբին։ Սոցիալիզմի հիմքերի կառուցումը խոշոր մեքենական ինդուստրիայի նյութատեխնիկական բազայի, էլեկտրիֆիկացման, արտադրության միջոցների հասարակական սևականության լիակատար տիրապետության, գյուղատնտեսության հանրայնացման, շահագործող վերջին դասակարգի՝ կուլակության վերացման, մասնավոր մենատնտեսական գյուղացիությանը կոպերատիվ, կոլտնտեսային գյուղացիության դասակարգի վերածելու (որը նշանակեց տնտեսության մեջ բազմակացութաձևության հաղթահարում և միասնական սոցիալիստական կացութաձևի անսահմանափակ տիրապետության հաստատում), բանվոր դասակարգի որակական և քանակական աճի, նոր աշխատավորական մտավորականության ձևավորման, ազգային հարցի լուծման՝ ազգային շահագործման և անհավասարության վերացման, սոցիալիստական ազգերի ձևավորման, բոլոր ազգերի ու ազգությունների միջև բարեկամության և միասնության հաստատման, ժողովրդին գիտության և արվեստի բարձունքները տանող մշակութային հեղափոխության իրականացման, մարքս-լենինյան կուսակցության ղեկավարությամբ պրոլետարիատի դիկտատուրայի պետության համակողմանի ամրապնդման և ստեղծագործական գործունեության արդյունք էր։ Հիմնականում կառուցված սոցիալիզմի ձևավորման նախնական աստիճանն էր, որում ժողտնտեսության տեխնիկական մակարդակը դեռևս բավարար չէր հասարակության համար կենսական մի շարք խնդիրներ լուծելու համար, արտադրության ծավալը և աշխատանքի արտադրողականությունը, սպառման մակարդակը դեռևս չէին համապատասխանում ողջ հասարակության պահանջմունքներին․ կյանքի տարբեր ոլորտներում դեռևս զգացնել էր տալիս մինչհեղափոխական ժառանգությունը։
Սոցիալիզմի զարգացման օրինաչափությունները
Սոցիալիզմի զարգացման օրինաչափությունները պայմանավորում են նրա համակողմանի ամրապնդման, հասունացման նոր աստիճանների հասնելու անհրաժեշտությունը։ Այդ պրոցեսում 1950-ական թթ․ վերջին սոցիալիզմը հաղթանակեց լիակատար կերպով, վերջնականապես, այսինքն ապահովվեց սոցիալիստ, վերափոխումների անդառնալիությունը, սոցիալիզմի համակարգի երկրներում կապիտալիզմի վերականգնման անհնարինությունը ո՛չ ներքին հակասոցիալիստական տարրերի, ո՛չ էլ միջազգային կապիտալիզմի ուժերով։ ԽՍՀՄ-ում սոցիալիզմի ամրապնդման պրոցեսը ավարտվեց զարգացած (հասուն) սոցիալիստական հասարակարգի կառուցումով (1960-ական թթ․ սկսված)։ Զարգացած սոցիալիզմի չափանիշներն են՝ արտադրողական հզոր ուժերի առկայությունը, խոշոր մասշտաբներով հանրայնացված սոցիալիստական սեփականության լիակատար տիրապետության հիմքի վրա միասնական ժողտնտեսական համալիրի ստեղծումը, առաջավոր գիտությունն ու մշակույթը, ժողովրդի բարեկեցության մշտական աճը, անձնավորության բազմակողմանի զարգացման համար բարենպաստ պայմանների ձևավորումը, բանվոր դասակարգի վերածվելը ամենամեծ սոցիալիստական խմբի, նրա կրթական, մշակութային-տեխնիկական մակարդակի, քաղաքական հասունության և ակտիվության որակական բարձրացումը, կոլտնտեսային գյուղացիության սոցիալ-քաղաքական, կրթական, մշակութային-տեխնիկական, մակարդակի աճը, ժողովրդական մտավորականության քանակական և որակական աճը և նրա դերի մեծացումը հասարակության կյանքում, բանվոր դասակարգի, կոլտնտեսային գյուղացիության և ժողովրդական մտավորականության դաշինքի ըստ ամենայնի ամրապնդումը՝ բանվոր դասակարգի առաջատար դերի պայմաններում պրոլետարիատի դիկտատուրայի պետության վերաճումը համաժողովրդական սոցիալիստական պետության, կոմունիստական կուսակցության վերածվելը ողջ ժողովրդի կուսակցության, հասարակության կյանքում նրա ղեկավար դերի աճը․ սոցիալիստական հասարակական հարաբերությունների հասունությունը, դասակարգերի և սոցիալիստական խավերի մերձեցման հիման վրա ազգերի և ազգությունների իրավական և փաստական հավասարության, նրանց եղբայրական համագործակցության, մարդկանց հանրության նոր պատմական տիպի՝ սովետական ժողովրդի ձևավորումը, աշխատավորների բարձր կազմակերպվածությունը, գաղափարայնությունը և գիտակցականությունը և յուրաքանչյուրի հոգատարությունը բոլորի նկատմամբ, հիրավի համաժողովրդական դեմոկրատիան, բոլոր հասարակական գործերի արդյունավետ կառավարումը, պետական կյանքին աշխատավորների ակտիվ մասնակցությունը, հասարակության առջև քաղաքացիների պարտականությունների և պատասխանատվության հետ նրանց ռեալ իրավունքների և ազատությունների զուգակցումը ապահովող քաղաքական համակարգը։
Զարգացած սոցիալիստական հասարակության հասունության այնպիսի աստիճան և փուլ է, երբ սոցիալիզմը զարգանում է իր սեփական կոլեկտիվիստական հիմքի վրա, լիակատար հնարավորություն է ստեղծում իր օրենքների ինտենսիվ գործողության համար, ավելի ամբողջականորեն է բացահայտում նոր կարգի ստեղծագործական ուժերը, սոցիալիստական ապրելակերպի առավելությունները, աշխատավորները ավելի լայնորեն են օգտվում մեծագույն հեղափոխական նվաճումների պտուղներից։ Զարգացած սոցիալիզմի կառուցումով, սակայն լրիվ չի ավարտվում սոցիալիզմի՝ իր բոլոր բարձրագույն չափանիշներն իրականացրած ամբողջական օրգանական սոցիալիստական համակարգի, ձևավորումը։ Զարգացած սոցիալիզմը դինամիկ հասարակարգ է, որն ունի իր սեփական աստիճանները, աճի շրջանները։ Ուստի սոցիալիզմը լրիվ ավարտվածության է հասնում զարգացած սոցիալիզմի ոչ թե նախնական պատմականորեն երկարատև փուլում, այլ դրա պլանաչափ և բազմակողմանի կատարելագործման պրոցեսում, հասունության բարձրագույն աստիճաններում։ Այդ պրոցեսում սոցիալիզմը կստեղծի կոմունիզմի նյութատեխնիկական բազան, կհասնի պատմության մեջ աշխատանքի արտադրողականության, աշխատավորների բարեկեցության և մշակույթի բարձրագույն մակարդակների, կհաղթահարի դասակարգերի, քաղաքի և գյուղի, մտավոր և ֆիզիկական աշխատանքի միջև տարբերությունները, կվերացնի աշխատանքի ժամանակակից բաժանումը, կիրականացնի անցումը ապրանքային արտադրությունից, փոխանակումից և դրամական շրջանառությունից դեպի արդյունքի արտադրությունը և արդյունքի ուղղակի փոխանակումը, աշխատանքը կդարձնի մարդու առաջին կենսական պահանջմունք, կիրականացնի անձի բազմակողմանի զարգացումը, մինչև հասունացման բարձրագույն աստիճանները կզարգացնի սոցիալիստական դեմոկրատիան, որը հասարակության յուրաքանչյուր անդամին հնարավորություն կնձեռնի մասնակցելու հասարակության գործերի կառավարմանը, հասարակական հարստության արտադրությանը և բաշխմանը, կնախապատրաստի կոմունիստական հասարակական ինքնավարության հաստատման հիմքերը, այսպիսով՝ ապագայում կձևավորվի կոմունիզմի բարձրագույն փուլի անցմանը, կենսական բարիքները «յուրաքանչյուրից՝ ըստ ընդունակությունների, յուրաքանչյուրին՝ ըստ պահանջմունքների՝ սկզբունքով բաշխելու բոլոր անհրաժեշտ պայմանները»։ Նշված բոլոր հասարակական խորը վերափոխումներն էլ կազմում են սոցիալիզմի կոմունիստական ֆորմացիայի բարձրագույն փուլի վերաճելու պրոցեսի բովանդակությունը։
Սոցիալիստական ճամբար
Սոցիալիստական ճամբարը՝ գաղափարախոսական և դիվանագետական եզրույթ էր, որը օգտագործվում էր ԽՍՀՄ-ում և այլ սոցիալիստական պետություններում բարեկամական պետությունների նշման համար, որոնք «սոցիալիստական զարգացման ճանապարհ է ընտրել»։
Ռասկերա
Ռասկերա  ( Rasquera), մունիցիպալիտետ Իսպանիայում։ Գտնվում է Տառագոսա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է  Ռիբերա-Էբրե շրջանում։ Տարածքը կազմում է 51․3 կմ2, բնակչությունը՝ 966 մարդ (2010 թվականի տվյալներով)։
Արտաքին հղումներ
Կատեգորիա:Իսպանիայի քաղաքներ Կատեգորիա:Իսպանիայի բնակավայրեր
Իշտվան Սեչենյի
Կոմս Իշտվան Սեչենյի (Gróf Széchenyi István, ), հունգարացի քաղաքական գործիչ, գրող, տնտեսագետ։ Եղել է Բատթյանյիի կառավարության հասարակական երթևեկության նախարար։ Իր ժամանակակիցների կողմից արդեն արժանացել է «մեծագույն հունգարացի» կոչմանը, որը նրան տվել է Լայոշ Կոշութը։ Սեչենյին եղել է արդիական Հունգարիայի ստեղծողներից մեկը։ Նա Հունգարիայի քաղաքական պատմության ամենանշանավոր դեմքերից էր, բարեփոխելով Հունգարիայի տնտեսությունը, երթևեկությունը, ինչպես նաև քաղաքական, գիտական և մարզական կյանքը։ Նա նախաձեռնեց Բուդապեշտի առաջին կամրջի կառուցումը, որը 1915 թվականից կրում է նրա անունը (Սեչենյիի շղթայակապ կամուրջ)։
Կենսագրություն
Կոմս Իշտվան Սեչենյին ծնվել է 1791 թ. սեպտեմբերի 21-ին Վիեննայում։ Նրա հայրը եղել է կոմս Ֆերենց Սեչենյին, Հունգարիայի Ազգային Թանգարանի հիմնադիրը։ Իր մանկությունն անցկացրել է Նադյցենկում և Վիեննայում։ 1808-1826 թթ. ծառայել է Ավստրիայի բանակում, մասնակցել է Նապոլեոնյան պատերազմում, մեծ դեր է խաղացել մանավանդ Լայպցիգի և Տոլենտինոյի ճակատամարտում։ Արձակուրդներն անցկացնում էր ճանապարհորդություններով Ֆրանսիայում, Անգլիայում՝ ուսումնասիրելով տեղական մշակույթը և արդիական տեխնիկայի նվաճումները։ Եղել է նաև Իտալիայում, Հունաստանում և Օսմանյան կայսրությունում։ Վերադառնալով Հունգարիա, նկատել է հայրենիքի մշակութային, տնտեսական և տեխնիկական հետամնացությունը և նախաձեռնել է մի շարք հիմնական բարեփոխում մարզական, գիտական, երթևեկային և տնտեսական ասպարեզի վրա։ 1836 թ. ամուսնացել է։ Հունգարիայի 1848-1849 թթ. հակաավստրիական հեղափոխության ժամանակ դարձավ հասարակական երթևեկության և հանրային աշխատանքի նախարար 1848 թ. մարտի 23-ին։ Առողջական վիճակը ստիպեց արձակուրդ վերցնել սեպտեմբերի 5-ին, սակայն այլևս չի վերադարձել։ Կյանքի մնացած մասն անցկացրել է Դյոբլինի հոգեբուժարանում, որտեղ դանդաղ լավանում էր իր առողջական վիճակը։ Բարձր պաշտոն ունեցող հյուրեր էր ընդունում, որի պատճառով Ավստրիայի ոստիկանությունը խուզարկություն անցկացրեց նրա սենյակում։ 1860 թ. ապրիլի 8-ի լույս 9-ի գիշերը ինքնասպանություն գործեց։
Հունգարիայի Գիտությունների Ակադեմիա
Հունգարիայի 1791 թվականի Ազգային Ժողովն արդեն զբաղվում էր Հունգարիայի Գիտությունների Ակադեմիայի հիմնադրման հարցով։ 1825 թվականի, այնպես կոչված «բարեփոխական Ազգային Ժողովի» ժամանակ Սեչենյին իր բոլոր հողերի մի տարվա եկամուտը տրամադրեց Գիտությունների Ազգային Ակադեմիայի հիմնադրման գործին։ Առաջարկին հետևեցին մյուսների առաջարկները, այդ թվում նաև նադոր Հովսեփինը։ Թագավորական համաձայնություն ձեռք բերելուց հետո Ազգային Ժողովը 1827 թվականին օրենք ընդունեց Հունգարիայի Գիտությունների Ակադեմիայի հիմնադրման մասին։
Ազգային Կասինո
1825 թվականին Սեչենյին այցելեց հերցոգ Մետտերնիխին, որպեսզի վերջինին համոզեր իր քաղաքական բարեփոխական նախագծերի մասին։ Մետտերնիխը զգուշացրեց նրան, որ «շատ հեռու է գնում»։ Այնուամենայնիվ Սեչենյին 1825 թվականի Ազգային Ժողովին բազմաթիվ անգամ ելույթ ունեցավ հունգարերեն լեզվի, ազատությունների և կրոնական հանդուրժողության մասին։ Ազգային Ժողովի ընթացքում առաջարկեց Ազգային Կասինոյի հիմնադրումը՝ քաղաքական, տնտեսական և հասարակական հարցեր քննարկելու նպատակով, բայց նաև իր գաղափարները տարածելու հեռանկարով։ 1827 թվականին հիմնադրվել է Ազգային Կասինոն։ 1830 թվականին նաև Մետտերնիխին համոզել է, որ անդամագրվեր։
Շոգենավարկություն և գետերի կարգավորում
1830 թվականին Սեչենյին իր նավով ճանապարհորդեց Պեշտից մինչև Կոստանդնուպոլիս, որպեսզի իր իսկ փորձից տեղեկանա Դանուբ գետը նավարկելի դարձնելու հետ կապված անելիքների մասին։ 1833 թվականին նադոր Հովսեփից ստացել է հանձնարարություն, որ Դանուբ գետն ամբողջ երկարությամբ նավարկելի դարձնի։ Տասը տարով ղեկավարում էր Դանուբի հունի կարգավորման աշխատանքները։ 1845 թվականին նախաձեռնել և սկսել է Տիսա գետի հունի կարգավորումը։ Սեչենյին է ստեղծել շոգենավարկությունը նաև Բալատոն լճի վրա, որտեղ առաջին շոգենավը մեկնարկվել է 1846 թվականին։
Տնտեսական և քաղաքական բարեփոխումներ
Տնտեսական, ֆինանսական և քաղաքական բարեփոխումների վերաբերող իր տեսակետները լուսաբանել է Վարկ (1830 թ.), Լույս (1831 թ.) գործերում, որոնց հրապարակությունն այդ տարիների մեծագույն իրադարձությունն էր համարվում. բանավեճեր սկսվեցին Հունգարիայի ամբողջ հասարակությունում՝ նկարագրված բարեփոխումների շուրջ։ 1833 թվականին հրապարակեց Փուլ վերնագրով աշխատությունը, որում 12 կետում ամփոփեց իր ֆինանսական, տնտեսական և քաղաքական գաղափարները (հավասարություն օրենքի առջև, ոչ ազնվականների պաշտպանություն, մենաշնորհների վերացում և այլն)։ 1834 թվականին սկսել է գրել մի աշխատություն հունգարերենի պաշտոնական լեզու դարձնելու մասին (Հունգարիայի պաշտոնական լեզուն եղել է լատիներենը մինչև 1844 թ.)։
Շղթայակապ կամուրջ
Սեչենյին 1828 թվականից զբաղվում էր Դանուբի վրա կամուրջ կառուցելու նախագծով։ Անգլիա է մեկնել, որպեսզի արդիական կամուրջներն ուսումնասիրի, այդտեղ համոզվեց, որ կախովի կամուրջ է կառուցելու։ 1832 թվականին հիմնադրել է Կամրջային Միությունը, որի բաժինները զբաղվում էին քաղաքական, տեխնիկական և ֆինանսական պայմանները ստեղծելու գործերով։ 1836 թվականին օրենք է ընդունվել կամուրջը կառուցելու մասին։ 1837 թվականին նախաձեռնել է Շղթայակապ Կամրջի Բաժնետիրական Ընկերության հիմնադրումը։ Շինարարությունը սկսվել է 1840 թվականին, Սեչենյին վերահսկում էր աշխատանքները մինչև իր հիվանդանալը և քաղաքական կյանքից հեռացումը (1848 թ. սեպտեմբերի 4)։ 1849 թ. նոյեմբերի 20-ին գործարկվել է Շղթայակապ կամուրջը, որը 1915 թվականին վերանվանվել է Սեչենյիի անունով։
Գլխավոր երկեր
(«Լույս։ Լուսավորական հատվածներ ինչ-որ սխալ և նախապաշարմունք ուղղելու համար»), Պեշտ 1931։
Ծանոթագրություններ
Կատեգորիա:Հունգարիայի քաղաքական գործիչներ Կատեգորիա:Հունգարացի գրողներ Կատեգորիա:Ինքնասպաններ Կատեգորիա:Գրողներ այբբենական կարգով Կատեգորիա:Հունգարացի տնտեսագետներ
Բրետան (պատմական մարզ)
Բրետան (Bretagne, Breizh), պատմական շրջան Ֆրանսիայիում, հյուսիս-արևմուտքում զբաղեցնում է համանուն թերակղզին։ Հայտնի է որպես Գալլիայի մի մաս՝ Արմորիկա անվամբ, ուշ հռոմեական և վաղ միջնադարի ժամանակաշրջանում այն դարձել է Բրիտանական կղզիներից կելտական ​​համայնքների վերաբնակեցման վայր ։ Ենթադրվում է, որ հենց այդ ժամանակ էլ կազմավորվել են բրետոնացիները, որոնց լեզուն՝ բրետոներենը, պատկանում է կելտական ​​լեզուների բրիտոնյան ենթախմբին։
Այս պատմական տարածքի մեծ մասը զբաղեցնում է Բրետանի վարչական շրջանը, բայց նրա տարածքի մոտավորապես մեկ հինգերորդ մասը (Ատլանտյան Լուար դեպարտամենտ՝ հինավուրց Նանտ մայրաքաղաքով) 1941 թվականից ի վեր գտնվում է Լուարի երկրի մեջ։ 2010 թվականին պատմական Բրետանիի սահմաններում բնակվել է 4,48 միլիոն մարդ։ Նրա ամենամեծ քաղաքներն են Նանտը, Ռենը և Բրեստը։
Անվանում
Ավանդաբար համարվում է, որ Բրետանն իր անունը ստացել ​​է բրիտներից, ովքեր միջնադարի սկզբին այստեղ են տեղափոխվել Բրիտանիայից։
Պատմական ուրվագիծ
Նախապատմական ժամանակաշրջան
Բրետանի տարածքում հայտնի են բացառապես մեծ թվով մեգալիթյան կառույցներ, որոնցից ամենամեծն են Բարնենեսը, Գավրինին, Կառնակի քարերը և հնագիտական ​​գտածոները, որոնք կապված են, այսպես կոչված, գծային ժապավենային խեցեգործական, Լա Օգեթ, զանգակաձև գավաթներ և այլ հնագիտական մշակույթների հետ։ Բրիտանիակյի և Բրետանի նախնադարյան հուշարձանների նշանակալի նմանությունը, նույնիսկ, դիզայինի նույնությունը թույլ է տալիս ասել, որ վերջիններս այն ժամանակ արդեն ծառայել են որպես կապող օղակ մայրցամաքային Եվրոպայի և Բրիտանական կղզիների միջև ։
Բրետանի ժամանակակից բնակչության շրջանում հայտնաբերվել է R1b հապլոիդ հավաքակազմի (Y-ԴՆԹ) առավելագույն կոնցենտրացիա, որը բնորոշ է Արևմտյան Եվրոպայի բնակչությանը ։
Կելտական ժամանակաշրջան
Կելտերի առաջին ներթափանցումը Լուարայի հովիտ և Արմորիկայի թերակղզի տեղի է ունեցել Ք. ա. VI դարից ոչ շուտ։ Այդ ժամանակ դրանք միայն վերաբնակների փոքր խմբեր էին, և միայն մ.թ.ա. IV դարի երկրորդ կեսին կելտական ցեղերը, որոնք իրենց հետ բերել էին երկաթի ձուլման և մշակման տեխնոլոգիան, վերջնականապես արմատավորվում են Արմորիկայում ։
Ավանդական բաժանում
Ավանդաբար, Բրետանը բաժանվում է հետևյալ մարզերի, կամ տարածքների, որոնք համապատասխանում են թեմերին․
Բրետանի սահմանները նոր ժամանակաշրջան
1790 թվականին ֆրանսիական Մեծ հեղափոխության ընթացքում Բրետանը բաժանվել է հինգ դեպարտամենտների՝ Ստորին Լուարա (այժմ Ատլանտյան Լուարա), Կոտ դյու Նոր (Այժմ ՝ Կոտ դ՝Արմոր), Իլ և Վիլեն, Ֆինիստեր և Մորբիան։ Թեմերը կազմալուծվել են, իսկ դրանց վերականգնման ժամանակ, Նապոլեոն առաջինի օրոք, դրանց սահմանները սկսել են համապատասխանել դեպարտամենտների սահմաններին։ 1941 թվականին Ստորին Լուարայի դեպարտամենտը Վիշի ռեժիմի կողմից անջատվել է Բրետանից և դարձել Լուարի երկրի տարածք։
Ներկայումս մնացած չորս դեպարտամենտները մտնում են Բրետան տարածաշրջանի մեջ՝ ընդգրկելով պատմական Բրետանի տարածքի 80 %-ը և բնակչության 71 % -ը։
Ծանոթագրություններ
Կատեգորիա:Բրետան Կատեգորիա:Ֆրանսիա Կատեգորիա:Ֆրանսիայի երկրամասեր Կատեգորիա:Ֆրանսիայի պատմություն Կատեգորիա:Ֆրանսիայի պատմական տարածքներ Կատեգորիա:Ֆրանսիայի աշխարհագրություն Կատեգորիա:Թերակղզիներ Կատեգորիա:Ֆրանսիայի թերակղզիներ Կատեգորիա:Եվրոպայի պատմական երկրներ
Լա Ռիոխա (պրովինցիա)
Լա Ռիոխա, պրովինցիա Արգենտինայի արևմտյան հատվածում՝ Չիլիի սահմանի մոտ։
Աշխարհագրություն
Պրովինցիան գտնվում է երկրի արևմուտքում՝ Անդերի լանջերին։ Արևմուտքում ռելիեֆը լեռնային է, իսկ արևելքում հարթ։ Կլիման բարեխառն է, որը բնութագրվում է կարճ և ցուր մեռներով և տաք ամառներով։
Պատմություն
Նախակոլումբոսյա դարաշրջանում բնակավայրի տեղաբնիկները հնդկացիներն էին։ Առաջին եվրոպացիները, որոնք գաղութացրել էին այս տարածքները դրանք իսպանացի կոնկիստադորներն էին՝ Խուան Ռամիրեզ դե Վալասկոյի գլխավորությամբ։ Նա 1591 թվականին Արգենտինական մի շարք քաղաքներ, ինչպես նաև Պերուն դարձրեց իսպանական շարքային գաղութ։
Վարչական բաժանում
Պրովինցիան բաժանված է 18 դեպարտամենտների։
Արտաքին հղումներ
Կատեգորիա:Արգենտինայի պրովինցիաներ Կատեգորիա:1853 թվականին հիմնադրված բնակավայրեր
Ահագգար
Ահագգար (جبال هقار), լեռնաշխարհ Սահարայում, գտնվում է Ալժիրի հարավում, Տամանրասետ քաղաքի հյուսիսում։ Լեռնաշղթայի բարձր կետը համարվում է Տահատ լեռը՝ 2918 մետր։ Այն հանդիսանում է նաև Ալժիրի բարձր կետը։
Ահագգարը կազմված է հրաբխային ապարներից։ Կլիման խիստ մայրցամաքային է, չոր և տաք ամռանը, ձմռանը ջերմաստիճանը հաճախ իջնում է՝ հասնելով զրոյի։ Տեղումները քիչ են։ Ամբողջ Սահարայում միայն Ահագգարում կա այնպիսի կլիմա, որն առաջացնում է հատուկ կիլմատիկական գոտի՝ կենդանիների և բույսերի տեսքով, այն բնորոշ չէ Սահարայի մնացած տարածքի համար։ Լեռներում գտնվում է Ահագգար ազգային պարկը։
Ահագգարի բնակչությունը կազմում են տուարեգները։ 1750 թվականից գոյություն է ունեցել Կել Ահագգար՝ տուարեգների պետությունը, որը դարձել է Ֆրանսիայի պրոտեկտորատը՝ 1903 թվականին, այնուհետև անցել է Ալժիրին՝ նրա անկախություն ստանալուց հետո, և պաշտոնապես դադարել է գոյություն ունենալ 1977 թվականին։
Ահագգարում տուարեգների համար քարոզ էր կարդում կաթոլիկ վանական Շառլ Էժեն դե Ֆուկոլը, որի համար դասվել է սրբերի շարքը։
Պատկերասրահ
Կատեգորիա:Արգելոցներ ըստ երկրի Կատեգորիա:Ալժիրի արգելոցներ Կատեգորիա:Կատեգորիա ԲՊՀՄ II
Տոմբաշ
Տոմբաշ (Томбаш), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Ստորին Լուպիա գետի ձախ ափին՝ 61 կմ հեռավորության վրա։ Գետի երկարությունը 4 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Ներսես Բալոյան
Ներսես Փարսիի Բալոյան, խորհրդային բանակի գնդապետ, դիվիզիայի հրամանատար։
Կենսագրություն
Ավարտել է Երևանի Ա․ Մյասնիկյանի անվան ռազմական դպրոցը (1926|1926 թվականին)։ Ծառայել է Հայկական դիվիզիայի հեծյալ գնդում։ 1934–1939 թվականներին սովորել է Կարմիր բանակի զրահատանկային և մեքենայացված զորքերի ակադեմիայում։ Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) գործողությունների սկզբին մասնակցել է Սմոլենսկի համար մղված մարտերին, ապա Մոսկվայի պաշտպանությանը։ 1943 թվականին Բալոյանի հրամանատարությամբ 146-րդ հրաձգային դիվիզիան Արևմտյան ռազմաճակատում մասնակցել է Սպաս-Դեմենսկ, Ռոսլավլ, Իփսլավիչի, Առաջին մերձբալթյան ռազմաճակատում՝ Վելիկիե Լուկի, Նևել քաղաքների ազատագրման մարտերին։ Բալոյան 1944 թվականին սկզբից եղել է 261-րդ հրաձգային դիվիզիայի հրամանատար։ 1947 թվականին ավարտել է Գլխավոր շտաբի ռազմական, ակադեմիայի դասընթացները։ Դասավանդել է Մ․ Ֆրունզեի անվան ռազմական, և Վ․ Ի․ Լենինի անվան ռազմաքաղաքական ակադեմիաներում (մինչև 1954 թվականը) ։ ԽՄԿԿ անդամ 1924 թվականից։
Ծանոթագրություններ
Կատեգորիա:Հայրենական մեծ պատերազմի մասնակիցներ
Գամբիտ (Marvel Comics)
Գամբիտը մուտանտ է։ Նա կարողանում է յուրաքանչյուր անշունչ առարկայի կինետիկ էներգիա հաղորդել ։
Արտաքին հղումներ
Կատեգորիա:Կերպարներ այբբենական կարգով Կատեգորիա:Marvel Comics-ի սուպերհերոսներ Կատեգորիա:Իքս Մարդկանց կերպարներ Կատեգորիա:Մուլտֆիլմերի կերպարներ
(8655) 1990 QJ1
(8655) , աստերոիդ աստերոիդների հիմնական գոտում։ Հայտնաբերվել է 1990 թվականի օգոստոսի 22-ին Հենրի Հոլտի կողմից Պալոմարում ։
Միջին հեռավորությունը Արեգակից կազմում է 2,226553 ա. մ., առավելագույնը մոտենում է 1,8634 ա. մ. հեռավորության վրա և հեռանում 2,5897 ա. մ. ։ Արեգակի շուրջ մեկ ամբողջական պտույտ է կատարում 1213,52 երկրային օրվա ընթացքում, իր ուղեծրով շարժվելով միջինում 0,296657 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,58° անկյուն։
Արտաքին հղումներ
Կատեգորիա:1990 թվականին հայտնաբերված աստղագիտական մարմիններ Կատեգորիա:Հենրի Հոլտի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Գրիգոր Տարոնիտես
Գրիգոր Տարոնիտես (, Գրիգորիոս Տարոնիտես), Տարոնի հայ իշխան, ով անցավ բյուզանդական ծառայության և բարձրագույն հրամանատարական պաշտոններ զբաղեցրեց Վասիլի II կայսեր օրոք։ Նա սպանվել է բուլղարացիների կողմից Թեսաղոնիկի մոտ դարանակալում մոտ 991 կամ 995 թվականներին։
Կյանք
Գրիգորը Հայաստանի հարավում գտնվող Տարոն գավառի իշխան Աշոտ Գ-ի որդին էր։ Աշոտի մահից հետո՝ 967/8 թվականին, Գրիգորը և նրա եղբայր Բագրատը (հունարենում՝ Պանկրատիոս) Տարոնին զիջեցին Բյուզանդական կայսրությունը՝ կայսրության ներսում գտնվող ընդարձակ հողերի և հայրապետների պատրիկոսի դիմաց։
Երկու եղբայրները ներգրավված էին կայսր Վասիլի II-ի (976-1025 թվականներ) և Փոքր Ասիայի հզոր ռազմական արիստոկրատիայի միջև քաղաքացիական պատերազմներում, որոնք ղեկավարում էին Բարդաս Պոկաս կրտսերը և Բարդաս Սկլերոսը։ 976 թվականին, երբ Շերոսը ապստամբեց, նրանք սկզբում աջակցեցին նրան, բայց շուտով անցան կայսեր կողմը։ Ըստ Անտիոքի պատմաբան Յահյեի՝ 988/9 թվականին՝ Բարդաս Ֆոկիի ապստամբության ժամանակ, Գրիգորը, որն այդ ժամանակ վարպետ էր դարձել, ուղարկվել է Տրապիզոն բանակ հավաքելու և այն առաջնորդելու Ֆոկիի դեմ։ Ճանապարհին նա պարտություն կրեց Ֆոկայի որդի Նիկիֆորից և նրա դաշնակիցներից՝ Իբերիացիներից, որոնք Դավիթի կողմից ուղարկվել էին Տաոյից։ Ըստ Անտիոքի պատմաբան Յահյեի՝ 988/9 թվականին՝ Բարդաս Ֆոկիի ապստամբության ժամանակ, Գրիգորը, որն այդ ժամանակ վարպետ էր դարձել, ուղարկվել է Տրապիզոն բանակ հավաքելու և այն առաջնորդելու Ֆոկիի դեմ։ Ճանապարհին նա պարտություն կրեց Ֆոկայի որդի Նիկիֆորից և նրա դաշնակիցներից՝ Իբերիացիներից, որոնք Դավիթի կողմից ուղարկվել էին Տաոյից։
Մագնատների ապստամբությունները ճնշելուց հետո Վասիլի II-ն իր ուշադրությունը հրավիրեց Բալկանների վրա, որտեղ Բուլղարացի Սամուելը սպառնում էր Բյուզանդական տարածքներին։ 991 թվականին նա մասնակցեց Մակեդոնիայի արշավանքին և Կոստանդնուպոլիս վերադառնալուց առաջ գրավեց Բերտոայ ամրոցը։ Կայսրը Գրիգոր Տարոնիտոսին թողեց Բալկանյան բանակի հրամանատարությունը և նրան հանձնարարեց դադարեցնել Սամուելի արշավանքները։Տարոնիտեսը ստացավ դուքս անունը և Թեսաղոնիկեին դարձրեց իր նստավայրը։ Անհասկանալի է, արդյոք այս համատեքստում դուքսի կոչումը ենթադրում է պարզապես կայսեր կողմից իրեն վստահված զորքերի ռազմական հրամանատարություն, կամ, ինչպես սովորաբար մեկնաբանվում է, արդյոք այն ներառում է նաև Թեսաղոնիկեի նահանգապետությունը, որը նախկինում զբաղեցնում էր ստրատեգը։
Իր նշանակումից որոշ ժամանակ անց Գրիգոր Տարոնիտեսը սպանվեց բուլղարացիների կողմից թեսաղոնիկի մոտակայքում գտնվող դարանակալում։ Արշավականների ջոկատը մոտեցավ քաղաքին, և Գրեգորին իր որդուն՝ Շոթին, ավանգարդով ուղարկեց նրանց հետ կապ հաստատելու և հետախուզություն իրականացնելու։ Չափազանց անհամբեր Աշոտը կռվի մեջ մտավ բուլղարացիների հետ և ետ շպրտեց նրանց, բայց ներքաշվեց նախապատրաստված դարանակալության մեջ և շրջապատվեց իր մարդկանցով ։ Նրա հայրը, հետևելով բյուզանդական գլխավոր ուժերին, շտապեց փրկել նրան, բայց սպանվեց։Այս իրադարձության ճշգրիտ ամսաթիվը հայտնի չէ։ Հովհաննես Սկայլիցի պատմվածքի ժամանակագրությունը, ըստ երևույթին, այն վերագրում է 996 թվականին, մինչդեռ հայկական աղբյուրները այն վերագրում են 991 թվականին։ Ժամանակակից հետազոտությունները ցույց են տալիս, որ դա պետք է տեղի ունենար ամենաուշը 995 թվականի կեսերին, քանի որ Ջոն Չանդոսը վկայում է որպես թեսաղոնիկեցի դուքս այդ տարվա վերջին։
Ընտանիք
Իր եղբոր հետ Գրիգորը ազնվական Տարոնիտների ընտանիքի հիմնադիրն էր, որը Բյուզանդիայում նշանավոր մնաց մինչև 12-րդ դարի վերջը։ Գրիգորի Շոթի որդին գերեվարվել է բուլղարացիների կողմից, բայց ի վերջո ամուսնացել է Սամուելի դստեր՝ Միրոսլավայի հետ և դարձել Դիրրահիայի նահանգապետ, որը նա շուտով վերադարձրել է բյուզանդացիներին։ Գրեգորին ուներ առնվազն մեկ այլ երեխա՝ դուստր Իրինան, ով ամուսնացած էր Ռոմանոս Սարոնիտեսի հետ։
Աղբյուրներ
Կատեգորիա:Հայերը Բյուզանդական կայսրությունում
Հետերոհայրիշխանություն
Հետերոհայրիշխանություն կամ հետերոպատրիարխատ (հետերոսեքսուալություն և հայրիշխանություն բառերից) սոցիալ-քաղաքական համակարգ, որտեղ ցիսգենդեր տղամարդիկ իշխանություն ունեն ցիսգենդեր կանանց, այլ սեռական կողմնորոշում և գենդերային ինքնություն ունեցող անձանց նկատմամբ։ Հետերոհայրիշխանությունը տերմին է, որը ընդգծում է, որ կանանց և ԼԳԲՏՔ անձանց նկատմամբ խտրականությունը հիմնված է նույն սոցիալական սեքսիստ սկզբունքի վրա  ։
Հետերոհայրիշխանությունը ստեղծում է ռասայական և սեռական փոքրամասնությունների ճնշման և անհավասարության միջավայր ։ Այն հիմնվում է գենդերային դերերի այն պատկերացումների վրա, որտեղ տղամարդիկ պատկերվում են ուժեղ, կարողունակ և խելացի, իսկ կանայք՝ թույլ, անկարող և հիմար։ Հարկադիր հետերոհայրիշխանության ռեժիմում ստեղծված գենդերային և սեռական այսպիսի ինքնություններն ապահովում են հետերոսեքսուալ տղամարդկանց իշխանությունը ։
Հետերոհայրիշխանական հասարակության համար հիմնարար է գենդերը «կանանց խնդիրներին», իսկ սեռական կողմնորոշումը «սեռական փոքրամասնությունների խնդիրներին» վերագրելը ։ Հետերոսեքսուալ տղամարդկանց այսպիսի համակարգը օժտում է առավելություն այլ գենդերի և սեռական փոքրամասնություն ունեցող անձանց նկատմամբ, որը խրախուսվում է և պարգևատրվում ։
Ֆեմինիզմի տեսանկյունից «հայրիշխանություն» տերմինը բնութագրում է ընտանիքում հոր իշխանությունը, որտեղ կանայք դառնում են իշխանության ենթականեր։ 1980-ական և 1990-ական թվականներին քվիր տեսության առաջացման և հետերոնորմատիվության, գենդերային բինարության խնդրականացման հետ տղամարդու այսպիսի գերիշխանությունը սկսեց քննվել ոչ միայն սեռի և գենդերի, այլև սեռականության մակարդակում ։ Հայրիշխանություն տերմինի հիման վրա սկսեց ձևավորվել հետերոհայրիշխանություն տերմինը՝ ընդգծելու տղամարդու գերակայությունը հասարակության մեջ սեքսիզմի/հետերոսեքսիզմի մշակութային գործընթացների արդյունքում ։
Հետերոհայրիշխանությունը շատ հաճախ դառնում է ֆեմինիստական վերլուծությունների առարկա, որի օգնությամբ փորձ է կատարվում բացատրելու ժամանակակից հասարակության կառուցվածքը՝ հիմնված իշխանության և ճնշման փոխկապակցվածության հիերարխիկ համակարգի վրա։ Այս ենթատեքստում սովորաբար հասկանում են, որ տղամարդը սովորաբար զբաղեցնում է իշխանության գլխավոր դիրքը, իսկ կանայք հիմնականում ենթարկվում են սոցիալական ճնշումների ։ Նմանօրինակ կառուցվածքը ամրապնդվում է գենդերային նորմերով, որոնք տղամարդկանց և կանանց վերագրում են տղամարդկային և կանացի հատկանիշներ ։ Հետերոհայրիշխանությունը սոցիալ-քաղաքական գերիշխանության մի համակարգ է, որտեղ ցիսգենդեր հետերոսեքսուալ տղամարդկանց տրվում է առավելություն, և անձինք պարգևատրվում են տղամարդկային հատկանիշների արտահայտման համար։ Նմանապես, կանայք կամ կանացի հատկանիշներ ունեցող անձինք ստանում են ավելի քիչ արտոնություններ, որի պայմանավորում է սոցիալ-քաղաքական, տնտեսական անբարենպաստ վերաբերմունքի ։
Ծանոթագրություններ
Կատեգորիա:Սեռական կողմնորոշում և հասարակություն Կատեգորիա:Պետական կառուցվածքներ
Nokia Lumia 720
Ծանոթագրություններ
Կատեգորիա:Սմարթֆոններ
Սառիա դե Տեր
Սառիա դե Տեր (Sarriá de Ter, Sarria de Ter, Sarrià de Ter), մունիցիպալիտետ Իսպանիայում, գտնվում է Ժիրոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Ժիրոնես շրջանում։ Տարածքը կազմում է 4,2 կմ²։ Բնակչությունը՝ 4596 մարդ (2010 թվականի տվյալներով)։
Արտաքին հղումներ
Կատեգորիա:Իսպանիայի բնակավայրեր
Սանտո Սևերինա
Սանտո Սևերինա (Santa Severina)՝ համայնք Իտալիայի Կալաբրիա մարզի Կրոտոնե գավառում ։
Փոստային կոդ՝ 88832։ Հեռախոսային կոդ՝ 0962։ Բնակավայրում հովանավորը համարվում է Անաստասիա Ռիմլյանինյան, տոնվում է հոկտեմբերի 29-ին։
Տեսարժան վայրերը
Սանտո Սևերինայում է գտնվում բյուզանդական մշակույթի՝ Իտալիայում գտնվող ամենհին հուշարձանը, դա Բապտիստերին է։ Նույնկերպ հնագույն հուշարձանների շարքին է դասվում Սանտո Սևերինայի Սբ. Ֆիլոմենայի եկեղեցին, և ամենագլխավոր տեսարժան վայրերն են Նորմանական ամրոցը և Սբ. Անաստասիայի տաճարը։
Ծանոթագրություններ
Կատեգորիա:Իտալիայի բնակավայրեր
(199) Բիբլիս
(199) Բիբլիս (Byblis), աստերոիդ աստերոիդների հիմնական գոտում։ Հայտնաբերվել է 1879 թվականի հուլիսի 9-ին Քրիստիան Պետերսի կողմից Քլինտոնում ։
Միջին հեռավորությունը Արեգակից կազմում է 3,169024 ա. մ., առավելագույնը մոտենում է 2,6056 ա. մ. հեռավորության վրա և հեռանում 3,7325 ա. մ., իսկ Երկրի ուղեծրին Բիբլիս աստերոիդը նվազագույնը մոտենում է 1,5904 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 2060,57 երկրային օրվա ընթացքում, իր ուղեծրով շարժվելով միջինում 0,174709 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,47° անկյուն։
Արտաքին հղումներ
Կատեգորիա:1879 թվականին հայտնաբերված աստղագիտական մարմիններ Կատեգորիա:Քրիստիան Պետերսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Քիմիական արտադրություն
Քիմիական արտադրություն, Արդյունաբերության այն ճյուղը, որ զբաղվում է մետաղների, պլաստմասաների, կաուչուկների, մանրաթելերի, պարարտանյութերի և զանազան այլ քիմիական նյութերի արտադրությամբ, կոչվում է քիմիական արդյունաբերություն։ Քիմիական արդյունաբերությունը ապահովում է տնտեսության զարգացումը, կապի, հեռահաղորդակցության և փոխադրական միջոցների կատարելագործումը, գյուղատնտ եսական մթերքների արտադրության աճն, ու հասարակության կենսամակարդակի բարձրացումը։ Քիմիական արտադրության վրա մեծ ազդեցություն ունեն տեսական գիտելիքները, որոնց ցայտուն դրսևորումներն են ջերմաքիմիայի, քիմիական կինետիկայի, հավասարակշռության և կատալիզի մասին ուսմունքների զարգացումը։ Արտադրական գործընթացի արդյունավետությունը բարձրացնելու համար հարկավոր են Միայն վերոնշյալ խնդիրների գիտական մշակումների շնորհիվ հնարավոր դարձավ ամոնիակի սինթեզի նոր արտադրաեղանակի ստեղծումը, ծծմբական և ազոտական թթուների ստացման եղանակների կատարելագործումը․ Արտադրության արդյունավետության կարևոր ցուցանիշ է վերջանյութի ելքը (η), որը վերջանյութի՝ գործնականում ստացված զանգվածի (mգ) հարաբերությունն է տեսականորեն հնարավոր զանգվածին (mտ). կամ
Վերջանյութի տեսականորեն հնարավոր առավելագույն զանգվածը որոշվում է ռեակցիայի հավասարումով։ Որքան մեծ է վերջանյութի ելքը, այնքան ավելի քիչ են արտադրական թափոնները, էներգիայի և կողմնակի նյութերի ծախսը, այնքան ավելի շահութաբեր է արտադրությունը։ Քիմիական գիտության և ճարտարագիտության սերտ համագործակցության շնորհիվ լուծվել են վերոնշյալ խնդիրները։ Քիմիական արտադրությունները մեքենայացվում և ավտոմատացվում են աշխատանքի արտադրողականությունը բարձրացնելու և արտադրանքի ինքնարժեքն իջեցնելու նպատակով։ Ժամանակակից քիմիական արտադրությունը հագեցած է ռեակցիայի ընթացքը վերահսկող և կարգավորող բազմաթիվ չափիչ սարքերով, որոնց ցուցմունքները հաղորդվում են կենտրոնական վահանակին, ինչը հնարավորություն է տալիս ավելի արդյունավետ կառավարելու արտադրությունը։ Քիմիական զանազան արտադրություններում կիրառվում են մի շարք ընդհանուր սկզբունքներ․
Ծծմբական թթվի արտադրություն
Ծծմբական թթվի համաշխարհային տարեկան արտադրանքն անցնում է 100 միլիոն տոննայից։ Օգտագործվում է պարարտանյութերի, մետաղների, պլաստմասանների, կաուչուկների, մանրաթելերի և սինթետիկ լվացող միջոցների արտադրության ոլորտներում, նավթի վերամշակման ոլորտում։ Որպես հիմնական հումք ծառայում են բնության մեջ հանդիպող ծծումբը և պիրիտ (հրաքար)հանքաքարը՝ FeS_2, որում ծծմբի զանգվածային բաժինը 45 % է։ Ծծմբական թթվի արտադրություն է կազմակերպվում նաև այն մետաղաարտադրական գործարաններում, որտեղ մետաղների ստացման համար օգտագործվում են սուլֆիդային հանքեր։ Պիրիտից (ծծմբի կոլչեդան),ինչպես նաև այլ հանքքանյութերից ծծմբական թթվի արտադրությունը բաղկացած է 3 հիմնական փուլերից․
Աղբյուր
Քիմիա 12 դաս. ընդհանուր և բնագիտամաթեմատիկական հոսքեր Հեղինակ՝ Ա. Խաչատրյան, Լ. Սահակյան
Կատեգորիա:Քիմիական արդյունաբերություն
Բագրատ Առուշանյան
Բագրատ Իսահակի Առուշանյան, խորհրդային բանակի գեներալ-լեյտենանտ (1945 թվականից)։
Կենսագրություն
Ծնվել է փետրվարի 27-ին, Հին Գորիս (այժմ՝ Գորիսի շրջանի Վերիշեն) գյուղում։ Սովետական բանակում ծառայել է 1923 թվականից։ 1926 թվականին ավարտել է Երևանի Առուշանյան-Մյասնիկյանի անվան հայկական միացյալ ռազմական դպրոցը և ծառայության անցել Հայկական լեռնահրաձգային դիվիզիայում 1926–1932 թվականներին։ 1936 թվականին ավարտել է Ֆրունզեի անվան ռազմական ակադեմիան։ Մասնակցել է սպիտակ ֆինների դեմ մղված մարտերին 1939–1940 թվականներին։ Հայրենական մեծ պատերազմի ժամանակ Հարավ–Արևմտյաև ռազմաճակատում եղել է 12-րդ բանակի շտաբի պետ, ապա՝ նույն ռազմաճակատի հրամանատարի տեղակալ (թիկունքի գծով)։ 1941 թվականի հոկտեմբերին նշանակվել է 56-րդ բանակի շտաբի պետ և մասնակցել Դոնի Ռոստովի ազատագրմանը։ 1943 թվականին տեղափոխվել է 1-ին Մերձբալթյաև ռազմաճակատ։ 1944 թվականի հունիսից եղել է 11-րդ գվարդիական կորպուսի հրամանատար։ Առուշանյանի զորամիավորումները հերոսական կռիվներ են եղել Բելառուսիայի, Մերձբալթիկայի ազատագրման համար, մասնակցել են Արևելյան Պրուսիայի մարտերին։ Առուշանյանը պարգևատրվել է Լենինի, Կարմիր դրոշի՝ 3, Սուվորովի և Կուտուզովի II աստիճանի շքանշաններով։ Ետպատերազմյան տարիներին ավարտել է զինված ուժերի Գլխավոր շտաբի Կ. Վորոշիլովի անվան ռազմական, ակադեմիան 1948 թվականին, ապա դասախոսել է ռազմական ակադեմիաներում։ Գրել է ռազմագիտական և ռազմապատմական հոդվածներ ։ ԽՄԿԿ անդամ 1931 թվականից։
Ծանոթագրություններ
Կատեգորիա:Հայրենական մեծ պատերազմի մասնակիցներ Կատեգորիա:Գեներալ-լեյտենանտներ
Ֆառա դի Սոլիգո
Բնակչության թվաքանակը 2014 թվականի տվյալներով եղել է 9.014, բնակչության խտությունը կազմել է 281 մարդ/կմ²։ Զբաղեցնում է 28 կմ² տարածք։ Սահմանակից է Ֆոլինա, Միանե, Մորիագո դելա Բատալիա, Պիևե դի Սոլիգո, Սեռնալիա դելա Բատալիա, Վալդոբիադենե, Վիդոր համայնքներին ։ Փոստային ինդեքս՝ 31010, հեռախոսային կոդ՝ 0438։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Մաջուրո
Մաջուրո (Մյազրո) (Majuro, մարշ.՝ Mājro ), Խաղաղ օվկիանոսում գտնվող Մարշալյան կղզիներ պետության մայրաքաղաք։ Կառուցված է համանուն օղակղզու, որը բաղկացած է 64 կղզիներից։ Օղակղզու մակերեսը կազմում է 9,71 կմ², ծովալճակի մակերեսը՝ 295 կմ²։ Բնակչությունը՝ 27 797 մարդ (2011 թվականի դրությամբ)։
Պատմություն
Բնակավայրը հիմնադրվել է XIX դարի վերջին, ենթադրաբար, 1884 թվականին Եվրոպայի և Հյուսիսային Ամերիկայի բնակիչների կողմից։ 1885 թվականից գտնվել է Գերմանիայի «պաշտպանության» տակ, իսկ 1906 թվականից՝ գերմանական կայսերական գաղութային իշխանությունների անմիջական ղեկավարության տակ։ 1914 թվականին գրավվել է Ճապոնիայի կողմից, 1919 թվականից հայտնվել նրա մանդատով կառավարվող երկրի կազմում ։ Երկրորդ համաշխարհային պատերազմի ժամանակ, 1944 թվականի հունվարի 30-ին ԱՄՆ-ի զորքերը գրավել են Մաջուրոն ։ 1947 թվականից եղել է Խաղաղօվկիանոսյան կղզու խնամարկյալ տարածքի կազմում։ 1979 թվականից դարձել է վարչական կենտրոն, իսկ 1983 թվականից՝ Մարշալյան կղզիների մայրաքաղաք։
Բնակչություն և ենթակառուցվածք
Հիմնական բնակչությունը կենտրոնացած է Դ-Ու-Դ կղզիներում (Դալապ – Ուլիգա – Դարիտ, Dalap – Uliga – Darrit)։ Կառավարական հաստատությունները գտնվում են Դալատ կղզում։ Այստեղ են գտնվում նաև մի քանի խոշոր խանութներ։ Ուլիգայում գտնվում են հիմնական գործարար թաղամասը, բանկային և տուրիստական կենտրոնները։ Ուլիգայում է գտնվում Մարշալյան կղզիների քոլեջը, միջնակարգ և տարրական դպրոցները։ Դարիտում եմ հիմնականում գտնվում են բնակելի շինությունները, տարրական և միջնակարգ դպրոցները։ Օղակղզու արևմտյան շրջանում, Դ-Ու-Դ-ից 30 կմ հեռավորության վրա գտնվում է Լաուրա բնակավայրը, որտեղ գտնվում է հայտնի ծովափը։ Մարշալյան կղզիների միջնակարգ դպրոցը գտնվում է Մաջուրոյի հյուսիսային ծայրամասում, Ռիտա կղզում։
Տրանսպորտ
Գործում է նավահանգիստ և միջազգային օդանավակայան։ Մաջուրոն համարվում է Մարշալյան կղզիների համար կարևոր տրանսպորտային հանգույց օդային և ծովային հաղորդակցությունների համար։
Տուրիզմ
Զբոսաշրջիկների շրջանում տարածված է ձկնորսությունը և դայվինգը։
Արտաքին հղումներ
Կատեգորիա:Օվկիանիայի երկրների մայրաքաղաքներ Կատեգորիա:Մարշալյան կղզիների քաղաքներ Կատեգորիա:Օղակղզիներ
(8656) Կուպրեսուս
(8656) Կուպրեսուս (Cupressus), աստերոիդ աստերոիդների հիմնական գոտում։ Հայտնաբերվել է 1990 թվականի օգոստոսի 16-ին Էրիկ Էլստի կողմից Լա Սիլյայում ։
Միջին հեռավորությունը Արեգակից կազմում է 2,919801 ա. մ., առավելագույնը մոտենում է 2,5726 ա. մ. հեռավորության վրա և հեռանում 3,267 ա. մ. ։ Արեգակի շուրջ մեկ ամբողջական պտույտ է կատարում 1822,34 երկրային օրվա ընթացքում, իր ուղեծրով շարժվելով միջինում 0,197549 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,97° անկյուն։
Արտաքին հղումներ
Կատեգորիա:1990 թվականին հայտնաբերված աստղագիտական մարմիններ Կատեգորիա:Էրիկ Էլստի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Բինգո Սմիթ
Ռոբերտ «Բինգո» Սմիթ (Robert "Bingo" Smith, ), ամերիկացի պրոֆեսիոնալ բասկետբոլիստ։
Վաղ տարիներ
Բինգո Սմիթը ծնվել է 1946 թվականի փետրվարի 26-ին Թենեսի նահանգի Մեմֆիս քաղաքում։ Սովորել է Մելրոուզի դպրոցում, որտեղ հանդես է եկել տեղի բասկետբոլիային ակումբի կազմում։
Խաղացողի կարիերա
Խաղացել է թեթև հարձակվողի և հարձակվող պաշտպանի դիրքերում։ Սովորել է Թալսի համալսարանում։ 1969 թվականի NBA դրաֆթի ժամանակ ընտրվել է «Սան Դիեգո Ռոքեթս» ակումբի կողմից՝ 6-րդ համարի ներքո։ Հետագայում հանդես է եկել «Կլիվլենդ Կավալիերս» և «Սան Դիեգո Կլիպերս» ակումբների կազմերում։ NBA-ում, ընդհանուր առմամբ, անցկացրել է 11 մրցաշրջան։ 1969 թվականին Missouri Valley կոնֆերենցիայի ուսանողների միջև ճանաչվել է տարվա բասկետբոլիստ։ «Կավալիերս»-ում նրա կողմից անմահացված է 7-րդ համարը։ NBA կարիերայի ընթացքում, ընդհանուր առմամբ, խաղացել է 865 խաղ, որոնց ժամանակ հավաքել է 10 882 միավոր (12,6 մ/խ), կատարել 3630 անդրադարձ, 1734 փոխանցում, 431 խլում և 167 բլոկշոտ ։
Արտաքին հղումներ
Կատեգորիա:Ամերիկացի բասկետբոլիստներ Կատեգորիա:ԲԱԱ-ի բասկետբոլիստներ Կատեգորիա:Հյուստոն Ռոքեթսի բասկետբոլիստներ Կատեգորիա:Կլիվլենդ Կավալիերսի բասկետբոլիստներ Կատեգորիա:Լոս Անջելես Կլիպերսի բասկետբոլիստներ Կատեգորիա:Չօգտագործվող համարներով NBA բասկետբոլիստներ
Warcraft-ի ռասաներ
Warcraft-ի ռասաներ, համակարգչային Warcraft խաղի մտացածին աշխարհի հիմնական և փոքր ռասաներ։
Այս աշխարհի ժողովուրդների մեծամասնությունը իրեն դասում է Օրդային կամ Դաշինքին, սակայն շատ կան նաև չեզոք ռասաներ։ Այդ ժողովուրդները հիշատակվում են Warcraft-ի տարբեր խաղերում, ընդ որում միևնույն ռասան տարբեր խաղերում կարող է ներկայանել և որպես ազնվազարմ հերոսների ռասա, և որպես չարակամ սրիկաների ռասա։
Դաշինք
Դաշինքը գործնականում ներկա է Warcraft խաղի սերիաների ցանկացած դրվագում։ Դա World Of Warcraft-ի երկու գլխավոր ֆրակցիաներից մեկն է։ Դաշինքը սկսել է ձևավորվել Երկրորդ Պատերազմի ժամանակ, երբ Յոթ թագավորությունները որոշում են միավորել ուժերը Անդուին Լոտարի ռազմական ղեկավարության ներքո՝ Օրդայի արշավանքի դեմ։ Ավելի ուշ նրանց են միանում դվորֆները և բարձր էլֆերը։ Ամբողջ պատմության ընթացքում այդ ֆրակցիան կորցնում և ձեռք է բերում նոր դաշնակիցներ։ Եվ տվյալ ժամանակ Դաշինքը միավորում է մարդկանց ազգերին, դվորֆներին, թզուկներին, գիշերային էլֆերին, դրենեյներին, վորգեններին և Տուշույ պանդարեններին։ Դաշինքի մայրաքաղաքը արքայական Շտորմգրադ քաղաքն է, որը կառավարում է արքա Վարիան Ռիննը։ Տվյալ պահին Շտորմգրադի արքան հանդիսանում է ֆրակցիայի ռազմական ղեկավարը և չի ազդում մյուս ռասաների ղեկավարների որոշումների վրա, նա, լոկ, նրանց անունից հանդես է գալիս դիվանագիտական տեսանկյունից։ Սակայն, չնայած նրան, որ բանակը և պաշարները մնում են իրենց ազգի առանձին ղեկավարների տրամադրության տակ, երբ ռազմական ղեկավարը ի զեն անցնելու հրաման է տալիս, Դաշինքի բոլոր ռասաները պետք է պատասխանեն և իրենց ավանդը ներդնեն։
Մարդիկ
Մարդիկ, սովորաբար, Warcraft-ի աշխարհի մասին սագայում եղել են «լավ կողմը», որոնց վրա առաջին երկու խաղերում մշտապես հարձակվել են օրկերը («Warcraft: Orcs & Humans», «Warcraft II: Tides of Darkness», և լրացուցիչ «Warcraft II: Beyond the Dark Portal»)։ Սակայն «Warcraft III: Reign of Chaos» խաղում, որտեղ օրկերին ղեկավարում է մարդկանց կողմից դաստիարակություն ստացած առաջնուրդը և ավելացվել են գիշերային էլֆերի և չարքերի ռասաները, նրանց բնորոշ տարբերությունները դարձան պակաս նկատելի։ Դեր է խաղում նաև օրկերի սահմանափակ բնակատեղում բանտարկությունը (դա տեղի ունեցավ այն ժամանակ, երբ օրկերը կենդանի Ներ Զուլայի ղեկավարությամբ փորձեցին բնաջնջել ամբողջ Ազերոտը) և Դաշինքի այլախոհ անդամների՝ բարձր էլֆերի արքայազն Կել Տասայի ղեկավարությամբ Ծխացող Լեգիոնի սպասավորների մասսայական հետապնդումը։ Այսպես կոչվող Ալ Օրդենը (The Scarlet Crusade), ռազմիկների և պալադինների խումբը, ապականված դև-նատրեզիմ Բալզանարի կողմից, հանդիսանում են մոլեռանդներ, որոնք կանգ չեն առնի ոչ մի խոչընդոտի առջև՝ չարակամներին ոչնչացնելու համար (այդ թվում Ուրացողներին, որոնք զրկվել են Արքա Լինչի իշխանությունից), նույնիսկ իրենց հայրենակիցների սպանության առջև։
Մարդկանց վաղնջական երկիրն է համարվում Ազերոտի արևելյան հողերը, որտեղ նրանք բնակեցված էին համարյա ամենուր։ Արտաքնապես նրանք ոչնչով չեն տարբերվում սովորական մարդկանցից, որոնք պատկանում են եվրոպոիդ ռասային։ Չնայած մարդիկ ունեն բազմաթին թերություններ, միևնույնն է, նրանք հանդիսանում են հանգամանքների զոհերը։ Նրանք մշտապես ենթարկվում են հարձակումների թե օրկերի, թե չարակամների կողմից, սակայն նրանք, այնուամենայնիվ, պահպանում են իրենց անկախությունը և հավատը Սուրբ Լույսի նկատմամբ։
Դրենեյներ
Դրենեյները ժամանակին եղել են Էրեդարներ՝ Արգուս աշխարհի ռասա, հզոր կախարդությունում և գիտելիքների ծարավ։ Դա գրավում է «կործանված տիտան» Սարգերասի ուշադրությունը, որը էրեդարների երեք առաջնորդներին առաջարկում է դառնալ իր օգնականները և ձեռք բերել անհավանական ուժ։ Նրանցից երկուսը՝ Արքիմոնդը և Քիլջեդենը, արագ համաձայնվում են։ Իսկ երրորդը՝ Վելենը, տիրապետելով կանխագուշակության շնորհով, կանխատեսում է էրեդարների դևեր վերածվելուն (կամ, ինչպես նաև նրանց անվանում՝ «մանարներ»)։ Նա հավաքում է ոչ մեծ քանակի էրեդարների, որոնք հավատում են նրա կանխագուշակությանը և աղոթքի միջոցով կարողանալով օգնության կանչել լույսի ծառաների հնագույն ռասային՝ նաարին, օգնում է նրանց փախչել մեկ աշխարհից։
Աշխարհների միջև երկարատև թափառումից հետո, մշտապես փախչելով Քիլջեդենից, որը Վելենին և նրա հետնորդներին համարում է դավաճաններ, նրանք վերջապես ժամանում են հիասքանչ աշխարհ, որտեղ նրանք իրենց համարում են անվտանգության մեջ։ Փախստականները իրենց արդեն էրեդարներ չեն համարում և իրենց տալիս են «դրենեյներ» անվանումը, որը իրենց լեզվով նշանակում է «վտարյալ»։ Իրենց նոր աշխարհը նրանք անվանում են Դրենոր և այդ անվանումը, հետագայում, վերցնում են նրա այլ բնակիչները՝ օրկերը։ Դրենեյները կառուցում են վեհասքանչ քաղաքներ և տաճարներ, խաղաղաբար գոյատևելով նախնադարյան օրկերի հետ։
Դրենեյները ոչբազմաքանակ ժողովուրդ են, սակայն երկարակյաց։ Երբ նրանց հերթական անգամ գտնում է Քիլջեդենը, ապա վերջինս որոշում է օրկերին օգտագործել «դավաճանների» ոչնչացման համար։ Օրկերի նախնիների հոգու տեսքով ներկայանալով օրկերի քուրմերին, դևը նրանց հրահրում է դրենեյների դեմ և օրկերը, միավորվելով Օրդայի մեջ, հարձակվում և ոչնչացնում են համարյա ամբողջ դրենեյների ազգը։ Այնուամենայնիվ, Վելենին և նրա մի շարք մերձավորներին հաջողվում է կենդանի մնալ և փախչել Դրենորից Ազերոտ։ Այնտեղ նրանք միավորվում են Դաշինքին։
Սուրբ Լույսի հավատի ջերմեռանդ հետնորդները, դրենեյները, հավատում են, որ ինչ-որ ժամանակ, նաարների առաջնորդությամբ և Դաշինքի օգնությամբ կստեղծեն զորեղ Լույսի Բանակ, որը ի զորու է ջախջախել Սարգերասի դևերին և իրենց վերադարձնել Արգուսը։
Դրենեյների մաշկի գույնը տատանվում է սպիտակից և բաց-երկնագույնից մինչև մանուշակագույն և մուգ-մոխրագույն։ Ունեն բավականին բարձր հասակ՝ մոտ 2,4 մետր։ Տղամարդիկ տիրապետում են շատ ամուր կազմվածքի, կանայք շատ բարեկազմ և նրբագեղ չեն։ Եվ նրանք, և մյուսները նկատելիորեն տարբերվում են հումանոիդ ռասայի մեծամասնությունից, առաջին հերթին մողեսանման պոչերի և, նույնիսկ, կճղակների առկայության հաշվին։